***Fantastic Four*** er en amerikansk film som hadde premiere i 2005 og var regissert av Tim Story. Filmen handler om de fire astronautene Reed, Sue, Johnny og Ben, som etter en tur i verdensrommet blir forvandlet fra å være helt vanlige mennesker til å bli mennesker med overnaturlige krefter. Under ferden har de blitt utsatt for stjernestøv, og det er dette som har gitt dem de overnaturlige kreftene, som de bruker til å redde verden.

Filmen er basert på en tegneserie som ble skapt på 1960-tallet av Stan Lee og Jack Kirby og utgitt av tegneserieforlaget Marvel Comics.

Handlingsreferat
----------------

Den geniale fysikeren dr. Reed Richards er overbevist om at en evolusjon ble utløst for millioner av år siden på jordkloden av skyer av kosmisk energi i verdensrommet. Etter Reeds beregninger kommer disse skyene snart til å passere nær Jorden på nytt. Reed og hans venn Ben Grimm, som er astronaut, overtaler Reeds klassekamerat fra MIT, Dr. Victor Von Doom, til å la dem benytte en romstasjon som Von Doom Industries har i bane ute i verdensrommet, slik at de kan gjøre eksperimenter. Victor sier ja dersom han får ha full kontroll over eksperimentet og få det meste av fortjenesten. Han rekrutterer også den vakre genetikeren Susan Storm, som var Reeds kjæreste da de studerte sammen på MIT, og hennes bror Johnny Storm. Johnny er astronaut og hadde Ben som sjef på NASA, men blir sjefen til Ben på romferden.

De reiser gjennom verdensrommet for å observere de kosmiske skyene, men skyene materialiserer seg lenge før beregningene tilsa at skyene skulle dukke opp. Da har Ben forlatt romstasjonen som ledd i forskningsarbeidet, og Reed, Susan og Johnny rykker ut for å redde ham. Victor på sin side blir igjen i romstasjonen, og skalker lukene for å beskytte seg selv mot stråling. Men de fire som befinner seg ute i verdensrommet blir utsatt for kosmisk stråling.

Etter at de har kommet tilbake til jorden begynner alle fire å utvikle merkelige krefter. Reed er i stand til å strekke seg som gummi. Susan kan bli usynlig og skape kraftfelt, spesielt når hun blir sint. Johnny kan la seg omslutte av flammer, og er i stand til å fly. Ben blir forvandlet til en stor, stein-aktig skapning med overmenneskelig styrke. I mellomtiden får Victor problemer med aksjonærene i Von Doom Industries på grunn av alle medieoppslagene om den mislykkede romferden.

Bens forlovede Debbie takler ikke hans nye utseende, og forlater ham. Ben er sønderknust, men Reed sier han skal konstruere en maskin for å gjenskape stormen, slik at de alle fire blir slik de var før. Han blir motarbeidet av Johnny, som nekter å gi opp kreftene sine. Det viser seg at også Victor har blitt påvirket av den kosmiske strålingen, og han begynner å mutere. Armen hans blir til et organisk metall, og han begynner å bruke sine nye krefter for å ta hevn. Han kaller seg «Doom», og bruker en metall-maske for å skjule sine fysiske skader. Han klarer å så splid mellom Ben og Reed, og det utvikler seg en maktkamp mellom Viktor og de fire andre.

Rolleliste
----------

Ioan Gruffudd
* Ioan Gruffudd ... Reed Bennett / Mr. Fantastic
* Jessica Alba ... Susan 'Sue' Storm / Invisible Woman
* Chris Evans ... Johnny Storm / Human Torch
* Michael Chiklis ... Ben Grimm / The Thing
* Julian McMahon ... Victor von Doom / Dr. Doom
* Kerry Washington ... Alicia Masters

Referanser
----------

1. 1 2 3 4 5  ; besøksdato: 2. mai 2016.
2. ↑  ; besøksdato: 2. mai 2016.
3. ↑  ; besøksdato: 2. mai 2016.
4. 1 2  ; besøksdato: 2. mai 2016.
5. ↑  ; besøksdato: 2. mai 2016.
6. ↑  ; besøksdato: 2. mai 2016.
7. 1 2 3 4 5 6  ; besøksdato: 2. mai 2016.
8. ↑  ; besøksdato: 2. mai 2016.
9. 1 2 3 4 5 6   (på cs) *ČSFD*, 2001, Wikidata Q3561957,
10. ↑   (på en) *Box Office Mojo*, Wikidata Q223142,
11. ↑   Internet Movie Database, www.imdb.com, verkets språk engelsk, besøkt 14. april 2017[Hentet fra Wikidata]

Eksterne lenker
---------------

* (en) Fantastic Four (2005 film) – kategori av bilder, video eller lyd på Commons Rediger på Wikidata
* (en) *Fantastic Four* på Internet Movie Database Rediger på Wikidata

* (no) *Fantastic Four* hos Filmfront Rediger på Wikidata

* (sv) *Fantastic Four* i Svensk Filmdatabas Rediger på Wikidata

* (da) *Fantastic Four* i Danmark Nationale Filminstitut Rediger på Wikidata

* (en) *Fantastic Four* på AllMovie Rediger på Wikidata

* (fr) *Fantastic Four* på Allociné Rediger på Wikidata

* (nl) *Fantastic Four* på MovieMeter Rediger på Wikidata

* (en) *Fantastic Four* på Turner Classic Movies Rediger på Wikidata

* (en) *Fantastic Four* på Rotten Tomatoes Rediger på Wikidata

* (en) *Fantastic Four* på Metacritic Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** LCCN
 |